CELEX: 32016D0203(01)
Language: sl
Date: 2016-02-02 00:00:00
Title: Sklep Komisije z dne 2. februarja 2016 o imenovanju spomeniških območij, ki se jim v letu 2015 podeli znak evropske dediščine

3.2.2016   
            
            
               SL
            
            
               Uradni list Evropske unije
            
            
               C 40/3
            
         SKLEP KOMISIJE
   z dne 2. februarja 2016
   o imenovanju spomeniških območij, ki se jim v letu 2015 podeli znak evropske dediščine
   (2016/C 40/03)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa št. 1194/2011/EU Evropskega parlamenta in Sveta z dne 16. novembra 2011 o uvedbi ukrepa Evropske unije za znak evropske dediščine (1) in zlasti člena 14(1) Sklepa,
   ob upoštevanju naslednjega:
   
               1.
            
            
               Evropska žirija je 2. decembra 2015 Komisiji predložila poročilo o postopku izbire spomeniških območij za podelitev znaka evropske dediščine v letu 2015, Komisija pa bi ob upoštevanju njenih priporočil morala imenovati spomeniška območja, ki se jim podeli znak.
            
         
               2.
            
            
               V skladu s členom 15 Sklepa št. 1194/2011/EU bi bilo treba redno spremljati vsako spomeniško območje, ki mu je podeljen znak, s čimer se zagotovi, da še naprej izpolnjuje merila ter spoštuje projekt in delovni načrt, predložena v prijavi na izbor –
            
         SPREJELA NASLEDNJI SKLEP:
   Edini člen
   Znak evropske dediščine se podeli neandertalskemu najdišču in muzeju Krapina (Hrvaška), gradu Olomouc Přemyslid in nadškofijskemu muzeju (Češka), rtu Sagres (Portugalska), palači Hofburg (Avstrija), zgodovinskemu kompleksu Univerze v Tartuju (Estonija), Akademiji za glasbo Franza Liszta (Madžarska), Mundaneumu (Belgija), pokopališču št. 123 na vzhodni fronti prve svetovne vojne (Poljska) in evropski četrti v Strasbourgu (Francija).
   
      V Bruslju, 2. februarja 2016
      
         
            Za Komisijo
         
         Tibor NAVRACSICS
         
            Član Komisije
         
      
   
   
      (1)  UL L 303, 22.11.2011, str. 1.